CELEX: 32002D0790
Language: el
Date: 2002-10-10 00:00:00
Title: 2002/790/ΕΚ: Απόφαση της Επιτροπής, της 10ης Οκτωβρίου 2002, για τροποποίηση για τρίτη φορά της απόφασης 2002/383/ΕΚ που προβλέπει ορισμένα μέτρα προστασίας σχετικά με την κλασική πανώλη των χοίρων στη Γαλλία, στη Γερμανία και στο Λουξεμβούργο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3681]

Avis juridique important

|

32002D0790

2002/790/ΕΚ: Απόφαση της Επιτροπής, της 10ης Οκτωβρίου 2002, για τροποποίηση για τρίτη φορά της απόφασης 2002/383/ΕΚ που προβλέπει ορισμένα μέτρα προστασίας σχετικά με την κλασική πανώλη των χοίρων στη Γαλλία, στη Γερμανία και στο Λουξεμβούργο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3681]  

Επίσημη Εφημερίδα αριθ. L 274 της 11/10/2002 σ. 0038 - 0039

Απόφαση της Επιτροπήςτης 10ης Οκτωβρίου 2002για τροποποίηση για τρίτη φορά της απόφασης 2002/383/ΕΚ που προβλέπει ορισμένα μέτρα προστασίας σχετικά με την κλασική πανώλη των χοίρων στη Γαλλία, στη Γερμανία και στο Λουξεμβούργο[κοινοποιηθείσα υπό τον αριθμό Ε(2002) 3681](Κείμενο που παρουσιάζει ενδιαφέρον για τον ΕΟΧ)(2002/790/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/EOK του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/EOK(2), και ιδίως το άρθρο 10 παράγραφος 4,την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων(3), και ιδίως το άρθρο 29 παράγραφος 4,Εκτιμώντας τα ακόλουθα:(1) Σε ορισμένες παραμεθόριες περιοχές μεταξύ της Γαλλίας, της Γερμανίας και του Λουξεμβούργου διαπιστώθηκαν κρούσματα κλασικής πανώλους των χοίρων.(2) Εξεταζόμενες υπό το πρίσμα των εμπορικών συναλλαγών ζώντων χοίρων, τα κρούσματα αυτά είναι ικανά να θέσουν σε κίνδυνο το ζωικό κεφάλαιο άλλων περιοχών της Κοινότητας.(3) Η Γαλλία, η Γερμανία και το Λουξεμβούργο έχουν λάβει μέτρα στο πλαίσιο της οδηγίας 2001/89/ΕΚ.(4) Η Επιτροπή εξέδωσε την απόφαση 2002/383/ΕΚ, που προβλέπει ορισμένα μέτρα προστασίας σχετικά με την κλασική πανώλη των χοίρων στη Γαλλία, στη Γερμανία και στο Λουξεμβούργο(4), όπως τροποποιήθηκε τελευταία από την απόφαση 2002/625/ΕΚ(5).(5) Ενόψει της εξέλιξης της επιδημιολογικής κατάστασης των αγρίων χοίρων στη Γερμανία και στη Γαλλία, ενδείκνυται να τροποποιηθεί ελαφρώς η περιοχή που αφορούν τα εν λόγω μέτρα. Ως εκ τούτου, θα πρέπει να τροποποιηθεί ανάλογα και η απόφαση 2002/383/ΕΚ.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα της απόφασης 2002/383/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 10 Οκτωβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 316 της 1.12.2001, σ. 5.(4) ΕΕ L 136 της 24.5.2002, σ. 22.(5) ΕΕ L 200 της 30.7.2002, σ. 35.ΠΑΡΑΡΤΗΜΑΓαλλία:- το έδαφος του διαμερίσματος Moselle που βρίσκεται βορείως: i) της οδού D 855 από τα σύνορα με τη Γερμανία μέχρι την πόλη Koenigsmacker, ii) του ποταμού Moselle από την πόλη Koenigsmacker μέχρι την πόλη Thionville και του αυτοκινητοδρόμου Α30 από την πόλη Thionville μέχρι τα σύνορα με το Meurthe-et-Moselle·- το έδαφος του διαμερίσματος Meurthe-et-Moselle που βρίσκεται βορείως του αυτοκινητοδρόμου Α30/εθνικής οδού Ν52, από τα σύνορα με το Moselle μέχρι την πόλη Longwy, στα σύνορα με το Βέλγιο.Γερμανία:- ολόκληρο το έδαφος της Ρηνανίας-Παλατινάτου, εκτός των περιοχών εκείνων που βρίσκονται ανατολικά του Ρήνου·- στο Saarland: στο Kreis Merzig-Wadern: Mettlach, Merzig, Beckingen, Losheim, Weiskirchen,Wadern· στο Kreis Saarlouis: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis· στο Kreis Sankt Wendel: Nonnweiler, Nohfelden, Tholey·- οι εξής περιοχές της Βόρειας Ρηνανίας-Βεστφαλίας: Stadt Aachen· Kreis Aachen: Monschau, Stollberg, Simmerath και Roetegen· Kreis Dueren: Heimbach, Nideggen, Huertgenwald και Langerwehe· Kreis Euskirchen: Schleiden, Bad Muenstereifel, Mechernich, Euskirchen, Kall, Nettersheim, Hellenthal, Dahlem, Blankenheim και Zuelpich· Kreis Rhein-Sieg: Rheinbach, Meckenheim, SwisttalΛουξεμβούργο:- ολόκληρο το έδαφος.